Հանրային պաշտպանների ծանրաբեռնվածությունը տարեցտարի աճում է, և դա առաջին հերթին պայմանավորված է որակի բարձրացմամբ, նաև ՀՊԳ-ի գործունեության վերաբերյալ հանրային իրազեկության բարձրացմամբ «Փաստաբանության մասին» օրենքի փոփոխություններով՝ մի քանի սոցիալական խմբերին էլ հնարավորություն է ընձեռվել քաղաքացիական և վարչական գործերով անվճար իրավաբանական օգնություն ստանալ: Հանրային պաշտպանները շատ հաճախ ժամանակ են կորցնում՝ ՔԿՀ-ներ այցելելով և դատապարտյալներին իրենց իրավունքերը բացատրելով: Վերջին շրջանում ավելացել է դատապարտյալների դիմումների քանակը, ինչը պայմանավորված է նրանց իրազեկմամբ: Կատարում ենք նաև տնայցեր և տեղաշարժման խնդիր ունեցող անձանց այցելում ենք իրենց բնակարաններում: Մեր աշխատանքը ծանրաբեռնվում է նաև լեզվին չտիրապետող անձանց հետ կապված գործերով, քանի որ վերջին շրջանում սահմանախախտների թիվն աճում է ՀՀ-ում, որոնք լեզվին չեն տիրապետում, դրան զուգահեռ նրանց մեծ մասը փորձում է ապաստան հայցել: Մենք դեռ կարողանում ենք դա ապահովել, սակայն պակասում են անհրաժեշտ հաստիքներ: